שו"ת רשב"ץ (תשב"ץ)/חלק ג/שכב
ענין שכב:

נתעוררת בענין לא תסוב נחלה ממט' למט' אחר מי שהי' לו בנות נשואות לשבט אחר ולא היו לו יורשין אחרים זולתי נקיבות ומת כי הבנו' הם עומדות במקום זכרים לירש אביהן הנה בחלוקת הארץ בדור ההוא תעבור נחלה משבט לשבט או תאמר שלא ירשו מורישיהם זה אינו כי משפט הירושה לא תשתנה ומה נעשה ללאו דלא תסוב נחלה ממטה למטה ע"כ תורף דבריך:

דע כי הרמב"ן ז"ל נתעורר על זה ותירץ בזה שלשה תירוצי' כי התור' לא רצתה לתקן אלא העת ההוא ואם יקרה אחר כן למות בלא בנים והבנות הנשואות לשבט אחר יירשום בניהם או בעלי' לא תחוש התור' לזה כי לא היתה הקפדה אלא על עת חלוקת הארץ.
והתירוץ השני הוא שלא היו בכל הדור ההוא הבאים לארץ בנות יורשות נחלה אלא בנות צלפחד ועליהם הוצרך לתקן ואם שמא אחר הדור ההוא תהי' בת יורשת נחלה לא תנשא לשבט אחר וזהו התי' הב'.
והתי' הג' הוא שלא תסוב נחלה הוא לאו לו' שאם.
באותו דור יש בנות נשואות לשבט אחר וימות אביהם או אחיה' ויהיו יורשות נחלה שאין בניהם ולא בנותיהם יורשי' אותם כדי שלא תסוב נחלה ממט' למעל' ותתבטל ירושת הבעל בנכסיהם וזהו התי' הג':

ודע כי במושב אחד היינו בבית הכנסת זה לי קרוב מ' שנה הרי"בש ז"ל והרב ר' יצחק בונאשתרוק ז"ל ואני הצעיר ואמר ר' יצחק כי הרמב"ן ז"ל עשה פשט כנגד התלמוד לבטל ירושת הבעל בזה והי' תמה הרב' כי לא נמצא כן בגמרא ואמרתי לו אל תתמה מזה כי כיוצא בו אמרו בגמ' כמו שאמרו שם (ב"ב קט"ז ע"א) ויאמרו ירושת פליטה לבנימין ולא ימחה שבט מישראל אמר ר' יצחק דבי ר' אמי מלמד שהתנו על שבט בנימין שלא תירש בת הבן עם האחים הרי שבטלו ירושת התור' כדי שלא תסוב נחלה ממטה למטה ועשו כן לבני בנימין לפי שלא נשארו מהם אלא מעט והארץ היתה גדול' והיתה העברה גדול' ממט' למטה.
אז ענה הרב ז"ל מעולם לא שמעתי כזה.
אמר ה"ר ר' יצחק בונאשתרוק ז"ל אני זוכר בו זה הפסוק נזכר בגמרא אבל איני זוכר על מה וכשבאנו לבית הכנסת לתפלת מנחה הודו לדברי ושבחוני ואתה יפה נתעוררת: